autem et collo valde elongato, gracili typum peculiarem manifestant. Quamobrem 
etiam ab Ornithologorum recentiorum pluribus haud sine causa utpote genus pecu- 
liare, inter Anseres Anatesque medium considerantur, cujus characteres fere hoc 
modo exprimi posse videntur: 
Rostrum aequaliter elongatum , deplanatum, supra modice convexum, basi altius 
quam latum, versus apicem haud angustatum vel dilatatum. Maxillae margines 
laterales recti lamellisque parallelis, evolutis, ut in Anatibus, obsessi. Palatum 
parte anteriore et media glabrum, in medio tuberculorum parvorum serie obsessum, 
in lateribus lamellarum marginalium processubus tenuissimis, parum elevatis, sub- 
rugulosum, basi tuberculis vel rugis sparsis, plus minusve frequentibus instructum. 
Mandibula in marginis superioris exteriore limbo lamellarum parallelarum, brevium 
serie, et infra hancce seriem in exteriore facie lamellarum sublongiorum serie munita. 
Collum gracile, admodum elongatum. Tibiae brevissimae. Tarsi breves, digitum 
medium longitudine haud aequantes. Trachea in maribus haud dilatata. Sternum 
latius, quam in Anseribus, in margine superiore processu parvo instructum. Ossa 
pubis extremitate posteriore libera valde dilatata. Os sacrum in paginae superioris 
medio insigniter depressum, versus ossium ilium margines elevatos adscendens, quod 
neque in Anseribus, neque in Anatibus observare licet. Colli vertebrae circiter 
23 ad 24. Anteriorum pectoris vertebrarum processus spinosi inferiores modice, 
i. e. magis quam in Anseribus, minus quam in Anatibus evoluti. Costae 10 vel 11. 
Species sunt: Cygnus musicus Bechst. C. gibbus Bechst. , C. Bewickii Yarr. 
C. nigricollis Shw ., C. buccinator Ri chartis . et C. atratus Cur . 
1. Anser (Anser) canagicus Nor. 
Character essentialis. 
Truncus e coerulescente canus, pennis ante apicem album taenia nigra ornatis. 
Caput, nucha et cauda candida. Gula atra, albo punctulata. 
Synonymia. 
Anser pictus Pallas Zoographia Rosso-Asiat. T. II. p. 233. n. 327., exclusis 
synonymis Latham, Cook, Gmelin. 
